

 Z A P I S N I K

33. sjednice Vijeća Mjesnog odbora Klaka,

održane 19. veljače 2024.

u prostoru objekta mjesne samouprave, Zdenka Škreba 3, 

s početkom u 18,00 sati

NAZOČNI ČLANOVI VIJEĆA: Toma Kukoč, Hrvoje Telišman,  Nada Dominić Netz, Marko Ivandić, Saša Neuberg, Lidija Katalinić Špoljarić, Antonio Berišić, Petra Horvat

NENAZOČNI ČLANOVI: Domagoj Cindrić
Predsjedava Toma Kukoč, predsjednik Vijeća.

Zapisnik vodi: Toma Kukoč, predsjednik Vijeća.


Predsjednik konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara 33. sjednicu Vijeća Mjesnog odbora.
Bez rasprave, jednoglasno, Vijeće prihvaća tekst Zapisnika 32. sjednice Vijeća, održane 26. siječnja 2024. bez izmjena.

               Na prijedlog predsjednika Vijeće jednoglasno utvrđuje dopunu dnevnoga reda:

1. Dopuna prijedlogu radova na održavanju nerazvrstanih cesta Mjesnog odbora Klaka  - 
donošenje zaključka
D N E V N I   R E D:

1. Prijedlog za ugradnju fleksibilnih stupića – donošenje zaključka
2. Dopuna prijedlogu radova na održavanju nerazvrstanih cesta Mjesnog odbora Klaka  - donošenje zaključka
3.Pitanja, prijedlozi i obavijesti.
Ad 1.  Prijedlog za ugradnju fleksibilnih stupića
  Članovi Vijeća primili su pisani materijal uz poziv.

Vijeće jednoglasno, donosi

Z A K LJ U Č A K
o prijedlogu za postavljanje zaštitnih stupića u Oporovečkoj ulici 
 I. Razmotren je prijedlog predstavnika suvlasnika Oporovečke ulice 131 za postavljanje prometnih stupića, u Oporovečkoj ulici, na rub sjevernog nogostupa k.č. 9568/3 k.o. Dubrava, u dužini cijelog južnog pročelja Oporovečke 131 (k.č. 2384/1 k.o. Dubrava).

II. Vijeće je uvidom na terenu i pregledom primljenih materijala utvrdilo da se na navedenoj lokaciji učestalo nepropisno parkiraju vozila, čime se priječi pogled vozačima vozila koja izlaze iz dvorišta Oporovečke 131.

III. Vijeće je suglasno s prijedlogom postavljanja prometnih stupića na navedenu lokaciju.

Ad 2.  Dopuna prijedloga radova na održavanju nerazvrstanih cesta Mjesnog odbora Klaka  
Vijeće jednoglasno, bez rasprave donosi

Z A K LJ U Č A K
o dopuni prijedloga radova na održavanju nerazvrstanih cesta Mjesnog odbora Klaka
Vijeće Mjesnog odbora Klaka predlaže da se u okviru djelatnosti održavanja nerazvrstanih cesta, Plana malih komunalnih akcija Mjesnog odbora Klaka u 2024. kao dopuna prijedloga radova na održavanju nerazvrstanih cesta Mjesnog odbora Klaka izvedu sljedeći radovi:
1. Lelijska ulica od k.br. 7 do k.br. 7a, asfaltiranje

2. Svi dijelovi Vranplaninske ulice, a što obuhvaća cijelu k.č. 1493/1 k.o. Dubrava, odnosno Vranplaninska: od k.br. 1 do k.br. 1D; dio ceste između ulica Lelijske i Ljubuške; od k.br. 2 do k.br. 2D  - asfaltiranje;

3. Ljubuška ulica od k.br. 11 a do k.br. 15, asfaltiranje
Budući da nitko više ne traži riječ, predsjednik zaključuje sjednicu.

Završeno  u 19,00 sati.

KLASA: 024-08/24-003/388

URBROJ: 251-13-11-5/010-24-2
Zagreb, 19. veljače 2024.

Zapisnik sastavio Toma Kukoč,

predsjednik Vijeća

   Vijeća Mjesnog odbora 





















Toma Kukoč

